**Ny løsning for medlemsadministrasjon i Gjøvik Skiklubb**

Gjøvik Skiklubb tar i bruk Norges Idrettsforbunds nye løsning for medlemsadministrasjon f.o.m. 01.11.2014.

Den nye løsningen innebærer at **medlemmer** skal bruke **Min idrett** (***www.minidrett.no*)**. (Mange er sikkert kjent med **Min Idrett** allerede, gjennom påmeldinger til skirenn etc.).

Gjennom **Min idrett** kan du som medlem etter hvert administrere alle medlemskap i norsk idrett (innmeldinger og utmeldinger), se informasjonen som er registrert om deg, samt kunne oppdatere registrert informasjon.

Du får automatisk tilsendt brukernavn og passord når e-postadresse lagres i medlemsregisteret. Har du ikke tilgang til e-posten og du ønsker du å endre den registrerte adressen, sender du en e-post til *support@idrettsforbundet.no*.

Løsningen innebærer at betaling av **kontingenter, treningsavgifter** mv. vil bli gjennomført i **Min idrett**. Hver gang det etableres et betalingskrav vil det bli varslet pr. e-post for å gjøre oppmerksom på kravet som ligger i **Min idrett**. Inne i **Min idrett** kan dere velge å betale med kort, eller skrive ut betalingsinformasjonen og betale den i nettbanken med KID.

Gjøvik Skiklubb jobber med å få alle medlemsopplysninger fra gammelt til nytt system. Våre gamle registre mangler en del opplysninger og vi ber derfor om at alle går inn i [*www.minidrett.no*](http://www.minidrett.no) og sjekker om alle opplysninger er riktig. Velg **ny bruker** hvis du ikke har brukt **Min Idrett** før.

Sjekk spesielt **Navn, adresse, mail, mobil og familie**. Ved **familiemedlemsskap** må **alle i familien** må være registrert.

Dersom du får problemer eller trenger hjelp finnes det flere muligheter!

Informasjon om Min idrett: *https://itinfo.nif.no/Min\_idrett*

Tekniske spørsmål skal rettes til Idrettens support på telefon 03615 (hverdager kl. 08.00-20.00) eller e-post support@idrettsforbundet.no.